stanford-oval/wikipedia huggingface dataset:
ניתוח מעקף קיבה

מעקף קיבה
ניתוח מעקף קיבה הוא ניתוח בריאטרי הנעשה לצורך הרזיה.
ניתוח מעקף קיבה מבוצע בגישה לפרוסקופית (באמצעות 5–6 חתכים זעירים בבטן ולא באמצעות פתיחת בטן מלאה), ומשלב בין אלמנט המקטין את נפח הקיבה לבין אלמנט של תת-ספיגה של מזון. בניתוח זה, יוצר המנתח כיס קיבה קטן בנפח של כ-20 סמ"ק ומחברו ישירות למעי הדק תוך מעקף של יתרת הקיבה. כיס הקיבה הקטן (המכונה גם "פאוץ") מסייע בהרזיה בכך שאינו מאפשר למנותח לאכול כמות גדולה של מזון. המעקף של הקיבה למעי הדק מסייע בהרזיה שכן הוא גורם לתת ספיגה של מזון.
בשל המעקף שנעשה בקיבה ישנו מעבר מהיר של האוכל אל המעי הדק. מעבר של אוכל מרוכז מאוד (דוגמת אוכל מתוק או שומני), יכול לגרום ל"תסמונת ההצפה" ("דאמפינג") אצל מנותחים. תסמונת ההצפה מופיעה בסמוך לאכילת סוכרים מרוכזים, ומתאפיינת בכאב בטן עוויתי, הזעה, פעמת וחולשה. על אף התחושה הלא נעימה שבתסמונת ההצפה, תסמונת ההצפה היא גורם נוסף שמסייע למנותחי מעקף קיבה לרדת במשקל בשל התגובה הפיזיולוגית שנגרמת כתוצאה ממאכלים מתוקים או שומניים. אכילת מאכלים מתוקים או שומניים על קיבה מלאה, מצמצמת את האפשרות להתרחשותה של תסמונת ההצפה.
היתרונות הבולטים של מעקף הקיבה הם:
ביצוע הניתוח באופן לפרוסקופי ולא באמצעות פתיחת בטן מלאה. יצוין כי שיטה זו נהוגה כיום בכלל הניתוחים הבריאטריים, למעט במקרים בהם למנותח יש מחלות שאינן מאפשרות זאת / למעט במקרים בהם המנותח עבר כמה ניתוחי בטן בעבר. שיטה זו מובילה לתוצאות קוסמטיות יפות, מאפשרת למנותח לחזור לפעילות יום-יומית במהירות ומונעת את הסיכונים הנפוצים בפתיחת בטן מלאה (דוגמת זיהום פצע הניתוח).
ניתוח בריאטרי מסוג מעקף קיבה הוא הניתוח הוותיק ביותר מבין סוגי הניתוחים הבריאטריים הקיימים כיום (טבעת, שרוול קיבה, מיני מעקף קיבה) ויעילותו נמצאה כגבוהה.
בהשוואה בין ניתוח מעקף קיבה לבין ניתוח שרוול קיבה, נמצא כי מעקף קיבה מאפשר שמירה גבוהה יותר על המשקל לאורך זמן. עם זאת, יודגש כי אי שמירה על תזונה מתאימה לאורך זמן עשויה להוביל להשמנה חוזרת בקרב כל סוגי המנותחים הבריאטריים.
בהשוואה בין ניתוח מעקף קיבה לבין ניתוח מיני מעקף קיבה, ניתוח מעקף קיבה נמצא עם פחות סיבוכים, וזאת על אף שבניתוח מיני מעקף קיבה קיימת רק השקה אחת של הקיבה לעומת שתי השקות בניתוח מעקף קיבה מלא. בנוסף, בשל העקיפה הגדולה יחסית שמבוצעת בניתוח מיני מעקף (בין 1.5 מטר ל-2 מטר של המעי הדק), בניתוח מיני מעקף יש תת-ספיגה משמעותית יותר של מזון, דבר שעשוי לגרום לסיבוכים של חוסר בוויטמינים (דוגמת אנמיה וכדומה). עם זאת, גם בניתוח מעקף קיבה מלא קיים רכיב תת-ספיגה, כך ששני סוגי הניתוחים מחייבים את המנותח ליטול ויטמינים לאחר הניתוח באופן קבוע ובהתאם להמלצות הרפואיות.
ניתוח מעקף קיבה ניתן לבצע גם כניתוח חוזר לאחר ניתוחים בריאטריים כושלים מסוג טבעת או שרוול קיבה.
לאחר הניתוח נשארים באשפוז בין יומיים לחמישה ימים בהתאם להמלצת המנתח. בחודש הראשון שלאחר הניתוח, על המנותח לשמור על תפריט דיאטה קפדנית, שתחילתו בשתיית נוזלים בלבד למשך כ-3 ימים, ולאחר מכן, מעבר הדרגתי למאכלים נוזליים, טחונים ולבסוף מוצקים.
ראו גם

ניתוח הצרת קיבה
ניתוח שרוול קיבה
רלטיביזם מוסרי

הרלטיביזם המוסרי או מוסר יחסי מהווה גישה פילוסופית בזרם הרלטביזם. לפיה, ערכים מוסריים אינם משקפים אמת מוחלטת או אוניברסלית, אלא תלוית מקום, זמן, אדם, תרבות, הקשר ועוד.
היסטוריה

יש המייחסים את הרלטיביזם המוסרי עד לזמנם של הסופיסטים באתונה, בהתאמה לדבריו של פרוטגורס כי "לכל הדברים האדם הוא קנה המידה". יש ומייחסים את המונח גם להוגה הדעות האיטלקי ניקולו מקיאוולי. עם זאת, הרלטיביזם המוסרי לרוב מתייחס לתנועה רחבה בהגות ובמחשבה המערבית שראשיתה כנראה באמצע המאה ה-19. אחד ההוגים המרכזיים שהטיפו לתפיסה רלטיביסטית של המוסר היה פרידריך ניטשה. במקביל נתן לזהות בספרות תנועה לכיוון מוסרי זה בעבודותיהם הספרותיות של דוסטויבסקי וטולסטוי (דבר המכונה נהיליזם פטרסבורגי). בעקבות ניטשה, התפתח הרלטיביזם המוסרי בראשיתו מתוך הרלטיביזם ההיסטורי. מאוחר יותר התבסס הרלטיביזם המוסרי על עבודותיו של הסוציולוג מקס וובר. במאה ה-20 התבסס הרלטיביזם המוסרי בפורומים אקדמיים בעיקר בזכות עבודותיהם של אנתרופולוגים. מראשית שנות ה-50 נעשה הרלטיביזם המוסרי רווח בקרב ההוגים המשתייכים לאסכולה הנקראת פוסטמודרניזם ביבשת.
במקביל, הרלטיביזם המוסרי התפתח במסורת האנגלית בעקבות עבודותיו של הפילוסוף ג. א. מור. מחזיקי תפיסה זו מחזיקים בפילוסופיה המכונה אמוטיביזם הדוגלת במקורה של ההצדקה לפעילות המוסרית בתחושה הפסיכולוגית של בני האדם.
סוגי הרלטיביזם המוסרי > רלטיביזם חברתי-תרבותי

רלטיביזם חברתי-תרבותי הוא מושג אנתרופולוגי, אשר מתבסס על נתון עובדתי, לפיו בעולם קיימות תרבויות שונות, חברות שונות, קהילות שונות, כולן בעלות אופי התנהגותי שונה וערכים שלא תואמים בהכרח את אלה של האחרות[דרוש מקור]. הגישה הרלטיבית-חברתית דוגלת בסובלנות[דרוש מקור], שכן, היא מושתתת על המחשבה שאין דרך אחת טובה לחיות את החיים בחברה[דרוש מקור]. מצדדי הגישה טוענים כי אף על פי שבחברה שלנו אנו מעדיפים לעשות דברים בדרך מסוימת, אין זה אומר שזו הדרך הטובה ביותר לעשות דברים אלו, אלא לכל היותר זו הדרך הטובה ביותר עבור חברה מסוימת זו [דרוש מקור].
סוגי הרלטיביזם המוסרי > אמוטיביזם

גישה זו הופצה בפילוסופיה האנגלו-סאקסית בעקבות עבודתו של ג. א. מור בספרו "עקרונות האתיקה" כהמשך מסוים למסורת התועלתנית. מור סבר שההצדקה לכל פעילות מוסרית מקורה ברגש-פסיכולוגי אישי. טענתו של מור הייתה שהטוב הגדול ביותר יצמח כתוצאה מחישוב של הטובים הפסיכולוגים של בני-אדם במערכת נתונה ושיכלול של המצב הטוב ביותר האפשרי בהתבסס על עקרונות הלוגיקה והמתמטיקה.
סוגי הרלטיביזם המוסרי > רלטיביזם היסטורי

רלטיביזם היסטורי דוגל בהיעדר הצדקה א-היסטורית לעקרונות מוסר מסוימים בעקבות העובדה שההיסטוריה משתנה ואיתה הנורמות המוסריות. אין מאפיין נורמטיבי שמאחד את כלל הדוגלים ברלטיביזם היסטורי.
ביקורת

אם להידרש לרלטיביזם התרבותי, המסתעף מהרלטיביזם המוסרי הכללי - בספרו הנודע "דלדולה של הרוח באמריקה" מקונן אלן בלום על הרלטיביזם המוסרי המוגזם שפשה לדעתו במוסדות ההשכלה הגבוהה בארצות הברית.
כך למשל הוא כותב:
"אם אני מציג בפניהם את השאלות השגרתיות, שתכליתן להביך אותם ולהניע אותם לחשוב, כגון, "אילו היית פקיד השלטון הבריטי בהודו, האם היית מתיר לילידי המקום, שתחת מרותך, לשרוף את האלמנה בהלוויית בעלה המת?" או שאינם משיבים, או שהם עונים, שהבריטים לא היו צריכים כלל, מלכתחילה, להימצא שם. אין זה משום שהם יודעים הרבה על אומות אחרות, או על זו שלהם. מטרת חינוכם איננה לעשותם מלומדים, כי אם לתת בידיהם מידה מוסרית – הפתיחות" (עמ' 24).
ראו גם

מזל מוסרי
הערות שוליים

↑  רלטיביזם מוסרי באנציקלופדיה המקוונת לפילוסופיה (באנגלית)
↑  אלאן בלום, דלדולה של הרוח באמריקה, עם עובד, 1994
| --- | --- |
בקרת זהויות :  NLI: 987007555681205171  LCCN: sh85045094  LNB: 000061464
סטנלי טאונסנד

| --- | --- |
אין תמונה חופשית
 לידה:  20 באוגוסט 1961 (בן 63) דבלין, אירלנד 
 שם לידה:  Stanley William Townsend 
 מדינה:  אירלנד 
 מקום לימודים:  טריניטי קולג'  Wesley College 
 פרופיל ב-IMDb
 
סטנלי טאונסנד (באנגלית: Stanley Townsend; נולד ב-20 באוגוסט 1961) הוא שחקן אירי.
ביוגרפיה

טאונסנד נולד וגדל בדבלין שבאירלנד. הוא למד בטריניטי קולג' מתמטיקה והנדסה אזרחית. שם הצטרף לתיאטרון חובבים. מאוחר יותר היה שותף להקמה של להקת תיאטרון קואופרטיבית יחד עם הסופר והבמאי דקלאן יוז, ובמאית התיאטרון לין פארקר, והשתתף במספר רב של הפקות תיאטרון בהן "The Country Wife", כ "Nightshade" ו-"סטיות מיניות בשיקגו". בהמשך שיחק בהפקות אחדות של תיאטרון גייט ותיאטרון אבי בדבלין. בלונדון עבד טאונסנד עם במאים כגון סם מנדס במחזה "המחרשה והכוכבים", ריצ'רד אייר במחזמר "ברנשים וחתיכות" ורופוס נוריס במחזה "Under the Blue Sky". בתיאטרון רויאל קורט הופיע טאונסנד במחזות "The Alice Trilogy" בבימויו של איאן ריקסון וב-"Shining City" בבימויו של קונור מקפרסון עליו היה מועמד לפרס התיאטרון של האיבנינג סטנדרד לשחקן הטוב ביותר לשנת 2004.
בטלוויזיה החל טאונסנד להופיע בתוכניות של רשת RTÉ בדבלין. אחרי שעבר ללונדון השתתף בסדרות טלוויזיה בריטיות כגון "ספוקס", "The Commander", "הנוכלים", "להעיר את המתים" ו-"Omagh Bombing".
בקולנוע שיחק טאונסנד בסרטו של מייק ניואל "אל המערב הקסום", בסרטו של ג'ים שרידן "בשם האב" בכיכובו של דניאל דיי-לואיס, בסרט "The Van" של סטיבן פרירס, "המזוודות של טולס לופר" של פיטר גרינוויי, "ליברטין" עם ג'וני דפ, "תמימות מופלאה" של פול מוריסון עם דלרוי לינדו, סרטו של ג'ון בורמן "The Tiger's Tale", ובסרט "Flawless" של מייקל רדפורד. טאונסנד דיבב את קולו של אזר ג'ווד במשחק הווידאו "The Witcher".
הופעותיו של טאונסנד בתיאטרון כוללות את "Remember This", "ברנשים וחתיכות", "פדרה" ו-"Happy Now?" בתיאטרון הלאומי בלונדון. הטרילוגיה " The Alice Trilogy", המחזה "Shining City" (עליו זכה בפרס השחקן הטוב ביותר של אייריש טיימס). "Under the Blue Sky" מאת דייוויד אלדריג', "The Weir" ו-"Tribes" בתיאטרון רויאל קורט בלונדון. המחזות "The Wake",‏ "Trinity for Two", ו-Sacred Mysteries" בתיאטרון אבי בדבלין. המחזה "The Gingerbread Mix-up" בסנט אנדרוז לייק בדבלין. " Prayers of Sherkin" באולד ויק בלונדון. "Someone Who'll Watch Over Me" בתיאטרון "וסט יורקשייר פלייהאוס" בלידס. "The Plough and the Stars" בתיאטרון יאנג ויק בלונדון. "דמוקרטיה" בתיאטרון בוש בלונדון. "מעגל הגיר הקווקזי", "The Country Wife",‏ "Nightshade" ו-"The White Devil" בתיאטרון Rough Magic בדבלין. המחזה "אמנות" בווסט אנד. הוא גילם את אדי קרבון במחזה "מראה מעל הגשר" בתיאטרון רויאל ליסאום באדינבורו בתחילת 2011. במחזה "The Nether" גילם טאונסנד את סימס בתיאטרון רויאל קורט ביולי 2014 וזכה לשבחי הביקורת.
בשנת 2023 שיחק בתור סימון כהן בסרט הדרמה הפוליטי "The Teacher" בבימויה של הבריטית-פלסטינית פראח נבלוסי (אנ').
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Glenroe |  |  |
| 1983 |  | Fortycoats & Co. |  |  |
| 1987 |  | Lost Belongings |  |  |
| 1987 |  | Lapsed Catholics | מיקי גרגטי | סרט טלוויזיה |
| 1988 |  | Nighthawks | בוריס | סדרת טלוויזיה |
| 1991 |  | Parnell and the Englishwoman | תומאס סקסטון | מיני-סדרה |
| 1992 |  | The Bill | ג'ים קר | בפרק "Counting the Cost" |
| 1995 |  | The Governor | פיט (קרפנטר) | סדרת טלוויזיה (פרק אחד) |
| 1998 | ג'ונתן קריק | Jonathan Creek | מפקח בילוש בריסון | בפרק "The Problem at Gallows Gate" |
| 1998 | בליקיסאנג'ל | Ballykissangel | מיקי קלר | סדרת טלוויזיה (3 פרקים) |
| 1998 |  | Peak Practice | קית' ג'ונסון | בפרק "Body and Soul" |
| 1999 |  | DDU (Making the Cut) | קירן גרגורי | בפרק "The Gates of Eden" |
| 2001 |  | Seventh Stream | שוטר | סרט טלוויזיה |
| 2001 | בקצב הלב | Heartbeat | איגור סאוקס | בפרק "Russian Roulette" |
| 2001 |  | Station Jim | מטפאן | סרט טלוויזיה |
| 2001 |  | Table 12 | גווידו | בפרק "Opera Lovers" |
| 2001 | חדר מיון | Casualty | ג'ו | בפרק "Dirty Laundry" |
| 2001 |  | Best of Both Worlds | פאדי | סדרת טלוויזיה |
| 2002 |  | Menace | פלנר | מיני-סדרה |
| 2003 | מחשבות רצחניות | Wire in the Blood | ג'פרי מרקהם | סדרת טלוויזיה (2 פרקים) |
| 2003 |  | The Commander | דייוויד ספרי | סרט טלוויזיה |
| 2004 |  | The Brief | קוסטס ניקולאו | בפרק "So Long, Samantha" |
| 2004 |  | Fallen | מארה | סרט טלוויזיה |
| 2004 |  | Omagh | סם פולוק | סרט טלוויזיה |
| 2005 | ספוקס | Spooks | רוי וודרינג | סדרת טלוויזיה (פרק אחד) |
| 2005 | הנוכלים | Hustle | ג'וני קייס | בפרק "Confessions" |
| 2006 | המלכה הבתולה | The Virgin Queen | פיליפ מלך ספרד | מיני-סדרה |
| 2007 |  | Prosperity | איימון | בפרק "Pala's Story" |
| 2007 |  | Saddam's Tribe | סדאם | סרט טלוויזיה |
| 2007 |  | Rough Diamond | צ'ארלי קריק | סדרת טלוויזיה |
| 2007 | להעיר את המתים | Waking The Dead | מפקח בילוש ביילי | בפרק "The Fall" |
| 2008 |  | Whistleblower | מייקל נירי | סדרת טלוויזיה (2 פרקים) |
| 2008 |  | He Kills Coppers | מיק | סרט טלוויזיה |
| 2010 | אפר לאפר | Ashes to Ashes | ג'קסון סאקס | סדרת טלוויזיה (פרק אחד) |
| 2010 | שרלוק | Sherlock | אנג'לו | בפרק "A Study in Pink" |
| 2011 | זן | Zen | מוסקטי | מיני-סדרה |
| 2012 | מיילדת | Call the Midwife | האב ג'ו | סדרת טלוויזיה (פרק אחד) |
| 2013 | מד דוגס | Mad Dogs | לזארו | סדרת טלוויזיה (פרק אחד) |
| 2013 | רחוב ריפר | Ripper Street | איידן גאלוון | בפרק "Dynamite and a Woman" |
| 2014 | קווירק | Quirke | מפרק הקט | מיני-סדרה |
| 2014 | 24: לחיות יום נוסף | 24: Live Another Day | אנטול סטולנאוויץ' | מיני-סדרה |
| 2015–2016 |  | Galavant | מלך ולנסיה | סדרת טלוויזיה |
| 2016 | הכתר החלול | The Hollow Crown | ווריק | בפרק "הנרי השישי, חלק ראשון" וחלק שני |
| 2016 |  | The Tunnel | מייק באודן | סדרת טלוויזיה |
| 2016 |  | The Collection. | סטנלי רוסי | סדרת טלוויזיה |
| 2017 |  | Kat and Alfie: Redwater | פיטר דולן | מיני-סדרה |
| 2019 |  | Agatha and the Curse of Ishtar | סר קונסטאנס ברנררד | סרט טלוויזיה |
| 2019 | בגידה | Traitors | הנרי | סדרת טלוויזיה |
| 2024 | המשטר (אנ') | The Regime | אמיל בארטוס | 3 פרקים |
| 2024 | כאוס | Kaos | מינוס | סדרת טלוויזיה של נטפליקס |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | טפין | Taffin | לז |  |
| 1991 | אבק כוכבים | The Miracle | וושינגטון |  |
| 1992 |  | Blue Ice | חוקר מס' 1 |  |
| 1992 | אל המערב הקסום | Into the West | ריקו |  |
| 1993 | בשם האב | In the Name of the Father | נהג |  |
| 1995 |  | Jake's Progress | יועץ | מיני-סדרה |
| 1995 |  | Beyond Reason | ג'ון הורן | סרט טלוויזיה |
| 1996 |  | The Van | מפקח בריאות |  |
| 1996 |  | My Friend Joe | מר דויל |  |
| 1996 | מול פלנדרס | Moll Flanders | גמבלר |  |
| 2002 |  | American Girl |  |  |
| 2003 | תמימות מופלאה | Wondrous Oblivion | ויקטור וייסמן |  |
| 2003 |  | Monsieur N | ד"ר או'מירה |  |
| 2003 |  | Mystics | מיקי מאק |  |
| 2004 | טולס לופר: חלק 2 | Tulse Luper II |  |  |
| 2004 | בפנים אני רוקד | Inside I'm Dancing |  |  |
| 2004 | ליברטין | The Libertine | קאוון |  |
| 2004 |  | Suzie Gold | אירווינג גולד |  |
| 2005 |  | Isolation | גרדה הוליגן |  |
| 2006 | הולדת ישו | Nativity | זכריה |  |
| 2006 |  | The Tiger's Tale | ג'ים בריידי - הבנקאי |  |
| 2007 |  | Flawless | הנרי |  |
| 2008 | חופשייה ומאושרת | Happy-Go-Lucky | נווד |  |
| 2009 |  | Hilde | דייוויד או. סלזניק |  |
| 2011 | מכוניות 2 | Cars 2 | ויקטור הוגו / ולדימיר טרונקוב / איוואן | דיבוב |
| 2011 | להרוג את בונו | Killing Bono | דני מצ'ין |  |
| 2016 | פלורנס פוסטר ג'נקינס | Florence Foster Jenkins | פיניאס סטארק |  |
| 2019 | המלחמה על הכוח | The Current War | פרנקלין פופ |  |
| 2023 |  | The Teacher | סימון כהן |  |
הערות שוליים

1 2  "Press Office – Rough Diamond: Stanley Townsend plays Charlie Carrick". BBC. 19 בדצמבר 2006. נבדק ב-4 בינואר 2012. {{cite web}}:  (עזרה)
↑  "Spooks – Series 4, Episode 5 Credits". BBC. נבדק ב-4 בינואר 2012. {{cite web}}:  (עזרה)
↑  "Drama – Hustle – Characters & Actors". BBC. נבדק ב-4 בינואר 2012. {{cite web}}:  (עזרה)
↑  Michael Billington (10 ביוני 2004). "Shining City, Royal Court, London | | guardian.co.uk Arts". Arts.guardian.co.uk. נבדק ב-4 בינואר 2012. {{cite news}}:  (עזרה)
↑  Sam Wollaston (11 במאי 2007). "Sam Wollaston on last night's TV | Media". The Guardian. UK. נבדק ב-4 בינואר 2012. {{cite news}}:  (עזרה)
↑  "Drama – Zen". BBC. 17 בינואר 2011. נבדק ב-4 בינואר 2012. {{cite web}}:  (עזרה)
| --- | --- |
בקרת זהויות :  NLI: 987007329742905171  LCCN: no2006103212  NKC: xx0180965  SUDOC: 196538416  VIAF: 226148389557710712823   WorldCat (עם VIAF): 226148389557710712823
אוניברסיטת קליפורניה בסנטה קרוז

| --- | --- |
סמליל האוניברסיטה

סמל האוניברסיטה
 קמפוס אוניברסיטה
 מוטו:  "Fiat lux"  (מלטינית: "ויהי אור")
 תקופת הפעילות:  1965–הווה (כ־60 שנה)
 בעלי תפקידים
 סגל:  3,930 (נכון ל־אוגוסט 2020) 
 סטודנטים
 כלל הסטודנטים:  18,980 (2021)
 סטודנטים לתואר ראשון:  17,084 (2021)
 סטודנטים לתארים מתקדמים:  1,896 (2021)
 מיקום
 מיקום:  סנטה קרוז (אנ'), קליפורניה   ארצות הברית ארצות הברית
 מדינה:  ארצות הברית ארצות הברית
 קואורדינטות:  36°59′29″N 122°03′39″W﻿ / ﻿36.991388888889°N 122.06083333333°W﻿ / 36.991388888889; -122.06083333333
 ucsc.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה בסנטה קרוז(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה בסנטה קרוז
 
פורטר קולג'
אוניברסיטת קליפורניה בסנטה קרוז (באנגלית: University of California, Santa Cruz; בראשי תיבות: UCSC; בקיצור: UC Santa Cruz) היא אוניברסיטה ציבורית הממוקמת בסנטה קרוז שבקליפורניה. האוניברסיטה נוסדה ב-1965 והיא אחת מעשרת הקמפוסים של אוניברסיטת קליפורניה. נכון ל־2021 באוניברסיטה לומדים 18,980 סטודנטים ב־66 תוכניות לתארים ראשונים ו־64 לתואר שני. האוניברסיטה חברה באיגוד האוניברסיטאות האמריקניות.
ארגון > פקולטות

הפקולטה לאמנות
הפקולטה להנדסה
הפקולדה למדעי הרוח
הפקולטה למדעים
הפקולטה למדעי החברה
ארגון > קולג'ים למגורים

קוול קולג' (אנ') (1965)
סטיבנסון קולג' (אנ') (1966)
קראון קולג' (אנ') (1967)
מריל קולג' (אנ') (1968)
פורטר קולג' (אנ') (1969)
קריסג' קולג' (אנ') (1971)
אוקס קולג' (אנ') (1972)
רייצ'ל קרסון קולג' (אנ') (1972)
קולג' תשע (אנ') (2000)
קולג' עשר (אנ') (2002)
פירוש האבן עזרא

תחילת פירושו של אבן עזרא על ספר שמות. כתב יד מנאפולי, 1488
פירוש אבן עזרא הוא פירוש לתנ"ך שנכתב על ידי רבי אברהם אבן עזרא במהלך המאה ה-12 והוא מהווה את אחד הפירושים החשובים ביותר שנכתבו לתנ"ך, הוא הודפס ברוב מוחלט של גרסאות מקראות גדולות לתנ"ך ולפירושו נכתבו מעל מאה פירושים. פירושיו על הספרים: תורה, חמש מגילות, ישעיהו, תרי עשר, תהלים, איוב ודניאל נמצאים בידינו, כששני פירושים המיוחסים לו, על ספר משלי וספר עזרא-נחמיה אינם שלו ומי שכתבם הוא רבי משה קמחי. אבן עזרא מזכיר את פירושיו לנביאים ראשונים ומשלי, אך הם לא הגיעו לידינו.
האבן עזרא כתב את פירושו לתורה כפי שכתב את רוב ספריו, תמורת תשלום. מסיבה זו כתב האבן עזרא את הפירוש מספר פעמים, כל פעם מחדש לאדם ששילם לו. שתי מערכות פירושים עיקריות פרי עטו שרדו לחמשה חומשי תורה. פירושיו דומים מאוד ברוב הפעמים, אך לעיתים גם חלוקים. אחד הפירושים ארוך יותר יחסית לכמות הפירוש, וממנו שרדו רק ספר שמות וחלקו הראשון של ספר בראשית, בעוד מהפירוש השני, הקצר יותר ברוב המקרים, שרדו בכמה מהדורות מחלקים שונים של חייו של האבן עזרא, הפירוש על התורה כולה.
בהקדמתו הארוכה לפירושו לתורה מסביר האבן עזרא את דרכו הייחודית בפירוש המקרא. הוא שאף למצוא את הפשט הפשוט של כל פסוק ולהפריד בינו ובין דרשתו של הפסוק. מתוך שאיפה זו מתעמת האבן עזרא לאורך פירושו לתורה עם פירושיהם של פרשנים שונים מכלל קשת פרשני המקרא, החל מחז"ל במדרש ובתלמוד וכלה בפירושיהם של חכמי הקראים. לגבי חלקם טען שהם דרש ולא הפשט של הפסוק, ואילו כנגד חלקם טען שהם לא הפשט האמיתי של הפסוק. למרות זאת, קיבל האבן עזרא שהלכה למעשה נעשית על פי דרשתם של חז"ל.
את פירושו לתורה כתב האבן עזרא בלשון קצרה תמציתית ופיוטית, וזו אחת הסיבות להיותו של הפירוש קשה להבנה. סיבה נוספת היא היותו של הפירוש מרבה בסודות, ופעמים רבות ניתן לקורא רמז בלבד להבנת הפסוק ובנוסף צוינה העובדה "ויש בו סוד" או "והמשכיל יבין". דיבור המתחיל רבים מכילים מילים בודדות ואף מילה אחת לעיתים. עם זאת, במקומות בהם הזכיר עניין עקרוני - הרחיב האבן עזרא אפילו מספר דפים רק על 'דיבור מתחיל' אחד.
דבר נוסף הבולט בפירושו, למעט השאיפה לרובד הפשט, היא בלשנות עברית. רבים מפירושי האבן עזרא עוסקים בעניינים לשוניים, בפירוש מילים וכללי דקדוק ייחודים בלשון המקרא. מהיקפם ותוכנם של אלה - משתקפת הבנתו העמוקה של האבן עזרא גם בתחום הבלשנות.
הראב"ע תוקף בחריפות רבה מפרשים קודמים לו אשר לדעתו טעו בביאור הכתוב. בין המותקפים נמצאים פרשנים ידועים כרבי שמואל הנגיד, הרב סעדיה גאון, רבי שמואל בן חפני ואחרים. רבים נוספים מבקר האבן עזרא ללא ציון שמותיהם, אלא מכנה את המבוקרים כ"יש אומרים" או מילים דומות.
הראב"ע מִקד את הבקורת שלו בעיקר ברב סעדיה גאון וברב משה. את רש"י לא הזכיר מלבד פעמים ספורות. מדברי הראב"ע עולה תמונה לפיה רחש לרש"י כבוד רב אך הסתייג רבות מפרשנותו.
הרקע לכתיבת הפירוש

האבן עזרא נולד בעיר טודלה שבספרד המוסלמית. בספרד כתב שירים וספרים רבים, רובם בערבית, וכתביו בערבית לא שרדו. באזור גיל ארבעים נאלץ האבן עזרא לעזוב את ספרד מסיבה לא ידועה והחל לנדוד ברחבי אירופה. עקב מעברו לאירופה נתקל האבן עזרא בקהל קוראים שונה, אשר לא הכיר את החכמות היווניות והערביות וניגש ללימוד התורה ללא הכרות עימן. חוסר הכרות זו, בנוסף לכך שקהלו לא קרא ערבית ולכן לא היה יכול לקרוא את כתבי גאוני בבל וחכמי ספרד, גרמו לאבן עזרא להסביר רבים מיסודות מדעי התקופה בתוך פירושו ובספרים קרובים לפירוש. אמנם האבן עזרא עצמו מתנגד להוספת דברים אלו בפירוש, אך נראה שבלית ברירה נאלץ האבן עזרא להוסיף גם את חכמות אלו.
פירושיו לתורה

קיימים שלושה פירושים של האבן עזרא לתורה: הפירוש הקצר (על כל התורה), הפירוש הארוך (על בראשית ושמות, מכונה לעיתים 'השיטה האחרת') והפירוש בעל פה (לפרשות וישלח וויחי).
פירושיו לתורה > הפירוש הקצר

את הפירוש הקצר כתב האבן עזרא בלוקה שבאיטליה באזור שנת 1143. זהו הפירוש הראשון לתורה שכתב האבן עזרא והוא מקיף את כל חמשת חומשי התורה. כפי שמשתמע משמו, רוב דיבורי המתחיל בפירוש הינם קצרים, אולם כאשר הוא מדבר על נושאים עקרוניים הוא יכול להרחיב גם מספר עמודים לאותו דיבור.
פירושיו לתורה > הפירוש הארוך

את הפירוש הארוך (שנקרא כך על שום שדיבורי המתחיל בו ארוכים יחסית לפירוש הראשון לתורה) התחיל לכתוב האבן עזרא בשנת 1153 ככל הנראה בעיר רואן שבצרפת. הרקע לכתיבת הפירוש הוא נדר שנדר האבן עזרא בשעת מחלתו, שאם ה' ירפא אותו הוא יכתוב פירוש חדש לתורה. הפירוש הארוך קיים על שני חומשים בלבד, בראשית ושמות, בין הפירושים לשני החומשים קיימים הבדלים, אולם הם שייכים לאותו פירוש.
פירושיו לתורה > הפירוש הארוך > הפירוש לבראשית

כאמור, את הפירוש לבראשית כתב האבן עזרא בשנת 1153. בתחילת הפירוש הוא כותב הקדמה בה הוא מסביר את עקרונות הפירוש מבנה הפירוש לבראשית הוא שבתחילת כל פרשה האבן עזרא מפרש את המילים הקשות בפרשה ולאחר מכן מפרש את תוכן הפרשה. מתוך הפירוש הגיע לידינו רק הפירוש עד לפרק י"ב פסוק י"א.
פירושיו לתורה > הפירוש הארוך > הפירוש לשמות

את הפירוש לשמות כתב האבן עזרא ככל הנראה בשנת 1155 או 1156. ההפסקה בין כתיבת הפירוש לבראשית לפירוש לשמות הביאה לכמה שינויים בין שני הפירושים: 1. בפירוש לשמות האבן עזרא משלב את הפירוש הלשוני בתוך הפירוש התוכני. 2. בפירוש לשמות הוא מפרש את כל הפסוקים על הסדר. 3. בפירוש לשמות הוא מתחיל כל פרשה בפיוט העוסק בפרשה.
פירושיו לתורה > הפירוש בעל פה

את הפירוש שבעל פה כתב תלמידו של האבן עזרא, יוסף בן יעקב ממורוויל, על פי שיעורים ששמע ממנו בהיותו של האבן עזרא בלונדון. כיום נמצאים רק הפירושים לפרשת וישלח ו-ויחי, אולם ככל הנראה הפירוש היה על כל חומש בראשית.
עקרונות הפירוש > קהל היעד

קהל היעד לפירוש אינו ברור. מצד אחד מעיד האבן עזרא כי קהל הקוראים אליו הוא מכוון הוא אנשים חכמים. כך בהקדמתו לספר ישעיהו מצהיר האבן עזרא כי הסודות שיגולו בפירוש יתמיהו "נבוני לב" ובהקדמתו לאיכה מכוון האבן עזרא את פירושיו ל"אנשי אמת", אך מפירושיו עולה התאמה של הפירוש גם לציבור הרחב המשכיל פחות. הסיבה לכפילות זו, לפי פרידלנדר, היא הצורך להתאים את הפירוש לכלל הקוראים, בין משכילים ובין אנשים פשוטים. כפילות זו באה לידי ביטוי במספר אופנים. ראשית, האבן עזרא מסתיר חלקים מדבריו וכותב אותם כסודות אשר רק המשכילים יבינו, כאשר במקביל לסוד מופיע פירוש פשוט יותר הנועד למי שלא הבין את הסוד. האופן השני הוא בכך שהאבן עזרא משלב בפירושו חקירות מדעיות המובנות למשכילים בלבד, אך רק במקומות בהם הוא סבור שאין ברירה.
עקרונות הפירוש > הקדמתו לפירוש התורה

האבן עזרא כתב שתי הקדמות נרחבות לפירוש התורה ובהן הוא מפרט את חמש השיטות ביחס לפירוש התורה, כשהוא מסביר כל שיטה בהסבר קצר ו"מדרג" את השיטות לפי נכונותן. לצורך הסבר על אמיתות השיטה האבן עזרא משתמש במשל מתחום המתמטיקה - עיגול ובתוכו נקודה, כשהנקודה היא הפירוש האמיתי ושאר הפירושים ממוקמים ביחס אליה.
חמש הגישות לפירוש התורה הן:
דרכם של כמה גאונים, המאריכים בפירושיהם ומכניסים את כל הידע האנושי לתוך פירושם לתורה. האבן עזרא יוצא נגד דרך זו ומחשיב אותה לעיגול המקיף את הנקודה. הוא אינו יוצא כנגד לימוד דברים שאינם כלולים בתורה, אלא טוען כי אין להכניס לתורה דברים שאינם נמצאים בה בפשט. וכלשונו - ”והרוצה לעמוד על חכמות החיצונות, ילמדם מספרי אנשי תבונות, אז יתבונן בראיותם אם הן נכונות.”
דרכם של הפרשנים הקראים, המפרשים את המקרא ללא התחשבות במסורת ההלכה של חז"ל, במה שלטענתם הוא הפשט. האבן עזרא יוצא נגד דרך זו בחריפות ומביא דוגמאות רבות לכך שאי אפשר לפרש בצורה כזו מכיוון שפעמים רבות ניתן לפרש את התורה בכמה דרכים. במשל הנקודה הוא ממקם דרך זו כאנשים שחשבו שהם מצאו את הנקודה, אך בעצם הם רחוקים ממנה מאוד.
דרכם של הפרשנים הנוצרים, המפרשים את התורה כאלגוריה, ושוללים את פשט הכתובים. נגד דרך זו טוען האבן עזרא כי היא ממוקמת מחוץ לעיגול ובדרך זו רק שוטים הולכים: ”...ולא אאריך להשיב עליהם, כי עם תועי לבב הם, כי הדברים על צדק לא נחלקו.”
בדרך זו יש שוני בין הפירוש הארוך לפירוש הקצר.
בפירוש הקצר מתאר האבן עזרא את דרכם של חכמי ישראל בארצות הנוצרים, שפירושיהם אינם אלא העתקה של מדרשי חז"ל על הכתובים. האבן עזרא טוען כי פירושים אלו מיותרים - מי שרוצה ללמוד את דברי חז"ל יכול פשוט לפתוח את מדרשי חז"ל. למרות זאת דרך זו היא קרובה לנקודה והיא הכי אמיתית עד עכשיו. ובלשונו - ”ואחר שימצאו המדרשים בספרי הקדמונים, למה ייגעונו לכתבם שנית אלה האחרונים?”
 בפירוש הארוך מביא בדרך זו האבן עזרא את חז"ל עצמם. דרך זו היא לעיתים בנקודה ולעיתים סביבה, אך הסטייה מהנקודה היא מכוונת, על מנת לדרוש את הפסוק בדרשות נצרכות.
דרך זו היא דרך האבן עזרא והיא לשיטתו הנקודה עצמה. לפי דרך זו יש להתבונן היטב ב"דקדוק כל מילה" וצריך לפרשה לפי מיקומה בפירוש ולפי הפעמים האחרות בהן מופיעה מילה זו בתנ"ך, תוך התעלמות מדרשות שאינן לפי הפשט, מלבד בענייני הלכה, בהם יש ללכת אחרי "המעתיקים" - הלוא הם חז"ל, שקבלתם אמיתית. כלשונו: ”אשר ממנו לבדו אירא, ולא אשא פנים בתורה, ואחפש היטב דקדוק כל מילה בכל מאודי, ואחר כן אפרשנה כפי אשר תשיג ידי, וכל מילה שתבקשנה - בפירוש המילה הראשונה תמצאנה...”